साफ धंधा शुरू करें इसलिए थाना प्रभारी ने सटोरियों की दुकान के सामने लगाई झाड़ू
हमने बांडओवर और जिलाबदर भी किया
टीआई यादव ने बताया कई सटोरियों को बांडओवर किया। पांच सटोरियों के जिलाबदर प्रकरण पेश कर रखे हैं। रविवार को थाना परिसर की सफाई की फिर सटोरियों को यह संदेश दिया कि सट्टे के धंधे की भी ऐसे ही सफाई की जाएगी। वे अच्छा धंधा करने लगें।
यह टीआई का निजी विचार हो सकता है
ये टीआई के निजी विचार हो सकते हैं, जिसके आधार पर सटोरियों की दुकान के आगे सफाई अभियान चलाया। शायद सटोरियों का मन बदल जाए। सटोरियों के खिलाफ कार्रवाई में कोई ढिलाई नहीं बरती जा रही है। सटोरियों की सूची तक जारी की है। गोपाल खांडेल, प्रभारी एसपी
रतलाम | धानमंडी में सटोरियों की दुकान के आगे रविवार सुबह 10 बजे माणकचौक टीआई सहर्ष यादव पुलिस जवानों के साथ झाड़ू लगाने पहुंचे तो लोग दंग रह गए, उनकी हंसी नहीं रुकी। पुलिसकर्मियों ने सटोरिये राकेश, मुकेश खन्नीवाल और गोपाल राठौर की दुकान आगे झाड़ू लगाई। इस पर लोगों ने कटाक्ष करते हुए कहा कि जिनके खिलाफ कार्रवाई करना थी, पुलिस उनकी दुकानों के आगे झाड़ू लगा रही है। इससे वह क्या जताना चाहती है।
hin_Deva hin_Deva hin_Deva hin_Deva hin_Deva hin_Deva